2. ลักษณะการประกอบธุรกิจ

 2.1 การจัดตั้งบริษัทและประวัติความเป็นมาของบริษัท

บริษัท บางปะกง เทอร์มินอล จำกัด (มหาชน) จดทะเบียนเป็นบริษัทจำกัดเมื่อวันที่ 24 พฤศจิกายน
2538 ด้วยทุนจดทะเบียนและเรียกชำระแล้วจำนวน 20 ล้านบาท
โดยได้เพิ่มทุนจดทะเบียนและทุนชำระแล้วเป็น 150 ล้านบาทและ 175 ล้านบาทในปี 2542 และปี
2545 ตามลำดับ

ต่อมาในเดือนพฤศจิกายน 2545 บริษัทได้แปรสภาพจากบริษัทจำกัด เป็นบริษัทมหาชนจำกัด
และได้มีการเพิ่มทุนจดทะเบียนเป็น 350 ล้านบาท โดยการออกหุ้นสามัญเพิ่มทุนจำนวน 175 ล้านหุ้น
มูลค่าที่ตราไว้หุ้นละ 1 บาท โดยหุ้นเพิ่มทุนจำนวน 100 ล้านหุ้น เสนอขายแก่ประชาชนทั่วไป
กรรมการและพนักงานของบริษัท และหุ้นเพิ่มทุนจำนวน 75 ล้านหุ้น เสนอขายแก่ Whittler
Co.,Ltd

เมื่อวันที่ 10 กรกฎาคม 2546 บริษัทได้เข้าเป็นบริษัทจดทะเบียนในตลาดหลักทรัพย์แห่งประเทศไทย
และ เมื่อวันที่ 26 สิงหาคม 2546 และวันที่ 2 กันยายน 2546 บริษัทได้จัดตั้งบริษัทย่อย 2 บริษัท
ได้แก่ บริษัท บีทีซี โคสทอล จำกัด (“บีทีซี โคสทอล”) และ บริษัท แพลทตินั่ม คอนเทนเนอร์ไลน์ส
จำกัด ด้วยทุนจดทะเบียน 25 ล้านบาท และ 60 ล้านบาท ตามลำดับ
โดยบริษัทย่อยทั้งสองดำเนินธุรกิจ ดังนี้ (1) บีทีซี โคสทอล
ประกอบกิจการขนส่งสินค้าในประเทศทางทะเล โดยบริษัทถือหุ้นในสัดส่วนร้อยละ 100 ปัจจุบันบีทีซี
โคสทอล เริ่มให้บริการแก่ลูกค้าแล้วตั้งแต่เดือน มีนาคม 2547 (2) แพลทตินั่ม
โดยบริษัทได้ลงทุนร่วมกับบริษัท วิทเลอร์ จำกัด ซึ่งเป็นผู้ถือหุ้นรายใหญ่ของบริษัทในสัดส่วนร้อยละ
51:49 เพื่อประกอบธุรกิจให้บริการขนส่งสินค้าทางทะเลโดยเรือบรรทุกตู้สินค้า (Container
Vessel) แบบประจำเส้นทาง (Liner) และเมื่อวันที่ 26 มิถุนายน 2547
แพลทตินั่มเป็นบริษัทร่วมของบริษัทมีทุนจดทะเบียน 800 ล้านบาทเนื่องจากบริษัท อีซี่ ชิปปิ้ง จำกัด
“อีซี่ ชิปปิ้ง” ได้เข้ามาร่วมลงทุน เป็นผลให้สัดส่วนการถือหุ้นในแพลทตินั่มเปลี่ยนไปเป็น 45.90 :
44.10 : 10.00 โดยแพลทตินั่มมีบริษัทย่อย
ซึ่งแต่ละบริษัทประกอบกิจการขนส่งสินค้าทางทะเลโดยเรือบรรทุกตู้สินค้า และมีเรือบริษัทละ 1
ลำทั้งหมด 3 บริษัท คือ บริษัท แพลทตินั่ม เจด จำกัด , บริษัท แพลทตินั่ม ไดมอนด์ จำกัด
ซึ่งแพลทตินั่มถือหุ้นในสัดส่วนร้อยละ 100 และบริษัท แพลทตินั่ม เอ็มเมอรัลด์ จำกัด
ซึ่งแพลทตินั่มถือหุ้นในสัดส่วนร้อยละ 55 และบริษัทถือุหุ้นในสัดส่วนร้อยละ 45 ด้วยทุนจดทะเบียน
216 ล้านบาท
ปัจจุบันแพลทตินั่มเป็นบริษัทย่อยของบริษัทด้วยสัดส่วนการถือหุ้นในแพลทตินั่มของบริษัทและวิทเลอร์เท่ากับ
55.90 : 44.10 เนื่องจากอีซี่ ชิปปิ้ง ได้ขายหุ้นในสัดส่วนร้อยละ 10.00 ให้กับบริษัท ตั้งแต่วันที่
1 กรกฏาคม 2549

เมื่อวันที่ 1 ธันวาคม 2546 บริษัทได้เพิ่มทุนจดทะเบียนจาก 350 ล้านบาท เป็น 402.50 ล้านบาท
โดยการออกหุ้นสามัญใหม่จำนวน 52,500,000 หุ้น มูลค่าที่ตราไว้หุ้นละ 1 บาท เสนอขาย
ในราคาหุ้นละ 5.05 บาท ให้แก่บุคคลในวงจำกัด (Private Placement) นอกจากนี้เมื่อวันที่
26 ธันวาคม 2546 ที่ประชุมวิสามัญผู้ถือหุ้นครั้งที่ 2/2546
ได้มีมติอนุมัติการออกและเสนอขายใบสำคัญแสดงสิทธิที่จะซื้อหุ้นสามัญ จำนวน 603,750,000 หน่วย
ให้แก่ผู้ถือหุ้นเดิม โดยไม่คิดมูลค่าและหุ้นสามัญเพิ่มทุนจำนวน 603,750,000 หุ้น
เพื่อรองรับการใช้สิทธิตามใบสำคัญแสดงสิทธิที่จัดสรรให้แก่ผู้ถือหุ้นเดิม
เป็นผลทำให้ทุนจดทะเบียนของบริษัทเพิ่มจาก 402.50 ล้านบาทเป็น 1,006.25 ล้านบาท
และเพิ่มทุนจดทะเบียนจำนวน 100,625,000
บาทเพื่อรองรับการจ่ายหุ้นปันผลและการปรับสิทธิตามใบสำคัญแสดงสิทธิของบริษัทที่ได้รับอนุมัติจากที่ประชุมสามัญผู้ถือหุ้นประจำปี
2547 เมื่อวันที่ 29 เมษายน 2547 จำนวน 100,625,000 หุ้น มูลค่าที่ตราไว้หุ้นละ 1 บาท
ส่งผลให้ ณ วันที่ 31 ธันวาคม 2547 บริษัทมีทุนจดทะเบียนทั้งสิ้น 1,106,875,000 บาท
ในขณะที่บริษัทมีทุนชำระแล้วทั้งสิ้น 593,545,381 บาท เพิ่มขึ้นจากปี 2546
เนื่องจากการจ่ายหุ้นปันผลให้แก่ผู้ถือหุ้นของบริษัทที่มีรายชื่อปรากฏอยู่ในสมุดทะเบียนผู้ถือหุ้นของบริษัท
ณ วันที่ 12 เมษายน 2547 ในอัตรา 10 หุ้นเดิมต่อ 1 หุ้นสามัญใหม่ และการใช้สิทธิแปลงสภาพ
ครั้งแรก ณ วันที่ 18 พฤศจิกายน 2547 ของใบสำคัญแสดงสิทธิที่จะซื้อหุ้นสามัญชุดที่ 1 (BTC-W1)
จำนวน 73,825,350 หน่วย (ในอัตรา 1 ต่อ 1.1) จำนวนหุ้นสามัญ 81,207,885 หุ้น และชุดที่
2 (BTC-W2) จำนวน 63,263,179 หน่วย (ในอัตรา 1 ต่อ 1.1) จำนวนหุ้นสามัญ
69,589,496 หุ้น

ในปี 2548 บริษัทมีทุนจดทะเบียน 1,106,875,000 บาทและทุนชำระแล้ว 594,019,316 บาท
เพิ่มจากปี 2547 เนื่องจากการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญชุดที่
(BTC-W1) จำนวน 430,850 หน่วย (ในอัตรา 1 ต่อ 1.1) จำนวนหุ้นสามัญ 473,935 หุ้น
และชุดที่ 2 (BTC-W2) จำนวน – หน่วย (ในอัตรา 1 ต่อ 1.1) จำนวนหุ้นสามัญ – หุ้น

ณ. 31 ธันวาคม 2549 บริษัทมีทุนจดทะเบียน 1,106,875,000 บาทและทุนชำระแล้ว
594,129,316 บาท เพิ่มจากปี 2548
เนื่องจากการใช้สิทธิแปลงสภาพของใบสำคัญแสดงสิทธิที่จะซื้อหุ้นสามัญชุดที่ (BTC-W1) จำนวน
100,000 หน่วย (ในอัตรา 1 ต่อ 1.1) จำนวนหุ้นสามัญ 110,000 หุ้น และชุดที่ 2 (BTC-W2)
จำนวน – หน่วย (ในอัตรา 1 ต่อ 1.1) จำนวนหุ้นสามัญ – หุ้น

[]

 2.2 ภาพรวมการประกอบธุรกิจของบริษัท

บริษัทดำเนินธุรกิจท่าเทียบเรือและการให้บริการอื่นๆที่เกี่ยวข้อง
โดยได้รับใบอนุญาตที่สำคัญเกี่ยวกับการให้บริการท่าเทียบเรือ ได้แก่
ใบอนุญาตประกอบกิจการท่าเรือเดินทะเล ใบอนุญาตให้ใช้ท่าเทียบเรือ
ใบอนุญาตให้เปิดทำเนียบท่าเรือและโรงพักสินค้า
และใบอนุญาตให้เปิดดำเนินการโรงพักสินค้าเพื่อตรวจปล่อยของขาเข้าและบรรจุของขาออกนอกเขตทำเนียบท่าเรือ
(ICD) และได้เริ่มเปิดให้บริการตั้งแต่ปี 2542 เป็นต้นมา

การดำเนินธุรกิจท่าเทียบเรือของบริษัท มีลักษณะเป็นท่าเทียบเรือสินค้าบรรจุตู้ (Container
Terminal) โดยมีการให้บริการกับเจ้าของเรือ เจ้าของตู้สินค้า และผู้ส่งออกและนำเข้าสินค้า

บริษัทมี บริษัท บีทีซี โคสทอล จำกัด เป็นบริษัทย่อยโดยถือหุ้นในสัดส่วนร้อยละ 100
จัดตั้งขึ้นเพื่อประกอบกิจการขนส่งสินค้าในประเทศทางทะเล ,มีบริษัท แพลทตินั่ม
คอนเทนเนอร์ไลน์ส จำกัด^(2/) และ บริษัท แพลทตินั่ม เอ็มเมอรัลด์ จำกัด ^(1/)
เป็นบริษัทย่อย จัดตั้งขึ้นเพื่อประกอบกิจการขนส่งสินค้าระหว่างประเทศทางทะเล
โดยบริษัทถือหุ้นในสัดส่วนร้อยละ 55.90 และ 45 ตามลำดับ

^(1/) แพลทตินั่มได้เข้าซื้อหุ้นในเอ็มเมอรัลด์จากอีซี่ ชิปปิ้งในสัดส่วนร้อยละ 55 ตั้งแต่วันที่ 1
ตุลาคม 2548

^(2/)บริษัทได้เข้าซื้อหุ้นในแพลทตินั่มจากอีซี่ ชิปปิ้งในสัดส่วนร้อยละ 10 ตั้งแต่วันที่ 1 กรกฏาคม
2549 ทำให้สัดส่วนการถือหุ้นในแพลทตินั่มเปลี่ยนจากร้อยละ 45.90 เป็น 55.90

โครงสร้างรายได้ 

[]

2.4 เป้าหมายในการดำเนินธุรกิจของบริษัท

บริษัทมีเป้าหมายในการรักษาคุณภาพและความน่าเชื่อถือในการให้บริการทุกขั้นตอน
โดยจะมีการพิจารณาระยะเวลาการให้บริการเพื่อให้มีความสม่ำเสมอและรวดเร็ว
การตรวจสอบสินค้าเพื่อป้องกันความสูญหายหรือเกิดความเสียหาย
ทั้งนี้เพื่อสร้างความพึงพอใจให้กับลูกค้าและสามารถรักษาลูกค้าเดิมรวมทั้งสามารถขยายฐานลูกค้าใหม่ได้
รวมถึงแนวโน้มเศรษฐกิจของประเทศไทยกับการขยายตัวของเศรษฐกิจโลกมีทิศทางที่ดีขึ้นเป็นลำดับประกอบกับมีปัจจัยหลายประการที่เอื้ออำนวยให้ธุรกิจการขนส่ง
บริษัทจึงได้ขยายธุรกิจท่าเทียบเรือไปสู่ธุรกิจการเดินเรือระหว่างประเทศ